Oficina en Tamil Nadu decorada para o festival de **Thai Pongal**.
**Thai Pongal** (támil: தைப்பொங்கல்) ou sinxelamente **Pongal** é un festival da colleita que celebran os támiles no estado de Tamil Nadu, do territorio de Pondicherry na India e en Sri Lanka. O Thai Pongal celébrase na data do solsticio de inverno. Tradicionalmente o Pongal dedícase ao deus do Sol Suria, e marca o comezo do percorrido cara ao norte do Sol desde o seu extremo sur, un movemento tradicionalmente denominado *uttarayana**.* Coincide co festival Makara Sankranthi que se celebra en toda a India como o da colleita de inverno, e polo xeral realízase entre o 13 ao 15 de xaneiro segundo o calendario gregoriano ou sexa desde o último mes támil Maargazhi até o terceiro día de Thai. Isto tamén representa o solsticio na India cando o Sol entra na décima casa do zodíaco da India Makaram ou Capricornio.

O dito "Thai Pirandhal Vazhi Pirakkum" (en támil: தை பிறந்தால் வழி பிறக்கும்) significa "o comezo do Thai abre a porta a novas oportunidades" e é citado a miúdo para referirse ao festival Pongal. Os támiles agradécenlle ao deus Sol (கதிரவன்) Suria pola boa colleita e consagran os primeiro grans a el no seu 'Surya Mangalyam'. Os támiles decoran os seus fogares con follas de banana e manga e embelecen o chan con patróns decorativos preparados utilizando fariña de arroz.

Etimoloxía
----------

*Thai* refírse ao nome do décimo mes no calendario Támil, Thai (தை). *Pongal* normalmente significa festividade ou celebración; máis concretamente *Pongal* tradúcese como "ferver" ou "desbordarse". *Pongal* é tamén o nome dun prato doce de arroz fervido con lentellas que se consome ritualmente neste día. Simbolicamente, *pongal* signfifica o quecemento gradual que sofre a Terra a medida que o Sol viaxa cara ao norte no equinoccio de primavera.

Ratificación nos EUA
--------------------

En 2017, o delegado David Bulova presentou unha resolución na Cámara de Delegados de Virginia onde designaba o 14 de xaneiro como o Día Pongal en Virxinia.

Notas
-----

1. 1 2  Ellis, Royston (19 de xullo de 2011). *, 4th: The Bradt Travel Guide*. Bradt Travel Guides. p. 61. ISBN 978-1-84162-346-7. Consultado o 3 de xaneiro de 2012.
2. ↑  Richmond, Simon (15 de xaneiro de 2007). *Malaysia, Singapore and Brunei*. Lonely Planet. p. 490. ISBN 978-1-74059-708-1. Consultado o 3 de xaneiro de 2012.
3. 1 2  Raman, Varadaraja (1 xuño de 2005). *Variety in Religion and Science: Daily Reflections*. iUniverse. pp. 39–40. ISBN 978-0-595-35840-3. Consultado o 3 de xaneiro de 2012.
4. 1 2  Trawicky Gregory, Bernard; Wilhelme, Ruth (2000). *Anniversaries and holidays*. ALA Editions. p. 9. ISBN 978-0-8389-0695-8. Consultado o 3 de xaneiro de 2012.
5. 1 2 3  "Thai Pongal". *Daily News, Sri Lanka*. Arquivado dende o orixinal o 11 de maio de 2013. Consultado o 14 de xaneiro de 2017.
6. 1 2  [leg1.state.va.us/cgi-bin/legp504.exe?171+ful+HJ573 Resolución Pongal Day en Virxinia]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pongal***  |

### Bibliografía

* Saveri, Nicholapillai Maria (0001). *Jaffna The Land of the Lute*. Thirumarai Kalamanram Publications. p. 125. ISBN 0-9681597-0-2.

### Ligazóns externas

* Pongal Festival India. Vídeo
* Pongal at TheHolidaySpot *(en inglés)*

|  |  |
| --- | --- |
| Control de autoridades | 
* Wd: Q29271
* EBID: ID

 |